Dôležité právne oznámenie

|

52008PC0159

Návrh rozhodnutie Európskeho parlamentu a Rady o Európskom roku tvorivosti a inovácie (2009)  /* KOM/2008/0159 v konečnom znení - COD 2008/0064 */

	[pic] | KOMISIA EURÓPSKYCH SPOLOČENSTIEV |Brusel, 28.3.2008KOM(2008) 159 v konečnom znení2008/0064 (COD)NávrhROZHODNUTIE EURÓPSKEHO PARLAMENTU A RADYo Európskom roku tvorivosti a inovácie (2009)(PREDLOžENÁ KOMISIOU)D ÔVODOVÁ SPRÁVAEurópsky rok tvorivosti a inovácie (2009)1. ÚVODEurópa potrebuje zvýšiť svoje schopnosti v oblasti tvorivosti a inovácie zo sociálnych aj hospodárskych dôvodov. Európska rada sa opakovane vyjadrila, že pre schopnosť Európy účinne reagovať na výzvy a príležitosti globalizácie je rozhodujúca inovácia. V decembri 2006 napríklad konštatovala, že „Európa potrebuje strategickú koncepciu, ktorej cieľom bude vytvoriť prostredie podporujúce inováciu, kde sa znalosti premietajú do inovačných výrobkov a služieb“[1]. Moderné hospodárstvo, ktoré prostredníctvom lepšieho využívania znalostí a rýchlou inováciou kladie dôraz na pridanú hodnotu, vyžaduje rozšírenie základne pre tvorivé schopnosti na všetkých obyvateľov. Potrebné sú najmä také schopnosti a zručnosti, ktoré ľuďom umožňujú využiť zmenu ako príležitosť a byť otvorenými pre nové myšlienky, ktoré propagujú inováciu a aktívne zapájanie sa do kultúrne rozmanitej spoločnosti založenej na znalostiach.Inovačná schopnosť úzko súvisí s tvorivosťou ako s osobným atribútom založeným na kultúrnych a medziľudských zručnostiach a hodnotách. Ak sa má naplno využiť, musí sa vo veľkej miere rozšíriť medzi obyvateľstvom. Úlohu vzdelávania a odbornej prípravy ako určujúceho faktora pri podnecovaní tvorivosti, uplatňovaní inovácie a konkurencieschopnosti opätovne zdôraznila Európska rada v marci 2007, keď predložila koncepciu „znalostného trojuholníka“, ktorý tvoria vzdelávanie, výskum a inovácia[2].Pracovný program „Vzdelávanie a odborná príprava 2010“[3] a akčné programy Spoločenstva v oblasti celoživotného vzdelávania a politiky v oblasti mládeže a v príbuzných oblastiach, ako je kultúra, poskytujú príležitosti na výmenu skúseností a osvedčených postupov na európskej úrovni a na to, aby zainteresované subjekty lepšie pochopili rôzne spôsoby propagovania tvorivosti a inovačnej schopnosti. Najmä odporúčanie Európskeho parlamentu a Rady z 18. decembra 2006 o kľúčových kompetenciách pre celoživotné vzdelávanie[4] predstavuje európsky referenčný rámec, ktorý sa vzťahuje na osem kľúčových zručností (definovaných ako „vedomosti, zručnosti a postoje“), ktoré obsahujú široký program vzdelávania a odbornej prípravy vo všetkých štádiách života. Mnohé z týchto zručností sú významné pre tvorivosť a inováciu v osobnej, medziľudskej a medzikultúrnej oblasti, vrátane „matematickej kompetencie a základných kompetencií v oblasti vedy a techniky“, „digitálnej kompetencie“, „učenia sa učiť“, „spoločenských a občianskych kompetencií“, „iniciatívnosti a podnikavosti“ a „kultúrneho povedomia a vyjadrovania“.Vyhlásenie európskeho roka je účinný spôsob ako pomôcť pri napĺňaní výziev zvyšovaním verejnej informovanosti, šírením informácií o osvedčených postupoch, stimulovaním výskumu, tvorivosti a inovácie a propagovaním politickej diskusie a zmeny. Spojením činností na úrovni Spoločenstva, na vnútroštátnej, regionálnej a miestnej úrovni a vytvorením priestoru na účasť zainteresovaných subjektov môže vytvoriť súčinnosť pri informačných činnostiach a činnostiach prehlbujúcich povedomie, ako aj pomôcť zamerať politickú diskusiu na konkrétny problém.Cieľom na rok 2009 je propagovať tvorivosť a schopnosť inovácie ako kľúčových zručností pre všetkých. Je to v súlade s oznámením Komisie „ Všeobecná inovačná stratégia pre EÚ “, v ktorom sa konštatuje, že „inovácie nebudú mať podporu, ak ich základným predpokladom nebude vzdelanie. Od začiatku sa musia podporovať talent a tvorivosť[5].“ Program celoživotného vzdelávania je teda významným prostriedkom podpory tejto iniciatívy. Vo vhodných prípadoch bude tento európsky rok podporovať iné politiky a programy v príbuzných oblastiach, ako je podnikanie, informačná spoločnosť, výskum, súdržnosť alebo rozvoj vidieka.2. KONTEXTTvorivosť je ľudská vlastnosť, ktorá sa prejavuje v mnohých oblastiach a súvislostiach počnúc umeleckými, dizajnérskymi a remeselnými dielami až po prelomové objavy vo vede a podnikaní vrátane sociálneho podnikania. Viacrozmerný charakter tvorivosti znamená, že znalosti v širokej škále oblastí – technických aj netechnických – môžu byť základom tvorivosti a inovácie. Inovácia je úspešnou realizáciou nových myšlienok; tvorivosť je sine qua non inovácie. Nové výrobky, služby, procesy, stratégie a organizácie si vyžadujú ľudí, ktorí tvoria nové myšlienky a prepojenia medzi nimi. Zručnosti ako tvorivé myslenie a pokrokové riešenie problémov sú teda rozhodujúce v hospodárskej a sociálnej oblasti, ako aj v oblasti umenia.Tvorivé a inovačné spoločenstvá – na jednej strane v umení a na druhej strane v technike a podnikaní – často nie sú dobre prepojené. Významným príspevkom tohto roka bude premostenie týchto svetov prostredníctvom ilustrovania na konkrétnych príkladoch hodnoty, ktorú má posudzovanie koncepcií tvorivosti a inovácie súčasne vo viacerých oblastiach, ako napríklad v školách, na univerzitách, v súkromných a verejných organizáciách.Významný a často nevyužitý zdroj inovácie sa môže nachádzať mimo organizácie: v používateľovi. Potreby používateľa môžu byť východiskom rozvoja, zdokonalenia a/alebo návrhu nových, konkurencieschopnejších výrobkov a služieb. S primeranými zručnosťami môžu používatelia ako spotrebitelia nielen vytvoriť trhové prostredie podporujúce inováciu, ale aj vyriešiť nepredvídané problémy a sami sa zapojiť do vývoja výrobkov a služieb. Pozitívny účinok zaangažovania spotrebiteľa vysvetľuje, prečo výrobcovia nových technológií, ktorí úzko spolupracujú s ich používateľmi, dosahujú v oblasti inovácií vysokú úspešnosť.Vzťah medzi zručnosťami a inováciou je dynamický: postoje ľudí, ako aj ich zručnosti a znalosti pomáhajú presadzovať inováciu a inovácia, naopak, prispieva k zmenenému dopytu po zručnostiach v spoločnosti, ako aj na úrovni podnikov. Neexistuje jediná zmes zručností ako recept na úspešnú inováciu za každých okolností. Inovačný proces sa čoraz viac stáva prepojenou sieťou, multidisciplinárnou a orientovanou na problém, ktorá kladie čoraz väčšie požiadavky na všeobecne použiteľné zručnosti, ako je učenie sa učiť a schopnosť účinne spolupôsobiť s ostatnými. Preto je dôležité uznávať zručnosti ako „vedomosti, zručnosti a postoje“, ako sa uznávajú v odporúčaní o kľúčových kompetenciách. Postoje k zmenám môžu byť rovnako dôležité ako formálnejšia kvalifikácia.Základnou vlastnosťou podopierajúcou tvorivé a inovačné schopnosti je motivácia a zmysel pre inováciu. Základy týchto vlastností sa vytvárajú v raných štádiách osobného vývoja. Tvorivosť predstavuje značný podiel vzdelávacieho programu v prvých rokoch školskej dochádzky, ale tento podiel sa počas ďalšieho vzdelávania žiakov radikálne znižuje. Jedným z hlavných problémov, pred ktorými stojí systém vzdelávania, teda je, ako v deťoch a mládeži udržať túto iskru tvorivosti. V odpovediach sa napríklad vyskytovalo, aby sa kládol väčší dôraz na tvorivé predmety, vývoj nových prístupov k učeniu a podporovali sa mimoškolské činnosti.Veľmi dôležité sú zároveň medzikultúrne a medziľudské zručnosti, ktoré pomáhajú jednotlivcom účinne a konštruktívne sa zapojiť do spoločenského a pracovného života, najmä v čoraz rôznorodejších spoločnostiach. Občianske zručnosti dávajú jednotlivcom schopnosť plnohodnotne sa zapojiť do občianskeho života na základe znalostí spoločenských a politických koncepcií i štruktúr a na základe záväzku aktívnej a demokratickej účasti. Tieto zručnosti a množiny znalostí sú teda taktiež dôležité pri podpore tvorivosti a inovačnej schopnosti.Rastúci tlak na rozvíjanie tvorivých, inovačných a kritických zručností znamená, že tradičné prístupy vo vyučovaní, ktoré sa zakladajú na priamom poučovaní alebo prednášaní, už nie sú vhodné. Nahrádzajú sa modelmi viac zameranými na žiaka, ktoré sú založené na aktívnom zapájaní žiaka do procesu uvažovania a výkladu. Učenie sa uskutočňuje súčasne s ostatnými tvorivo sa meniacimi spoločenskými postupmi a návykmi. Organizačná kultúra podporujúca otvorenosť a tvorivosť je dôležitou podmienkou úspešného učenia sa a inovácie.3. KONZULTÁCIE SO ZAINTERESOVANÝMI STRANAMI A PREDPOKLADANÝ VPLYV3.1. Konzultácie so zainteresovanými stranamiNa základe existujúcich programov sa uskutočnili neformálne diskusie o organizovaní Európskeho roka tvorivosti a inovácie s členmi Európskeho parlamentu a členskými štátmi. Podstata iniciatívy sa stretla s veľkým ohlasom a rastúci počet žiadostí o ďalšie informácie, ktoré prichádzajú od širokej škály zainteresovaných subjektov, naznačuje veľký záujem.3.2. Predpokladaný vplyvPracovný program Vzdelávanie a odborná príprava 2010 má veľa výstupov, vrátane dvojročných správ o spolupráci v širokej škále problémov vzdelávania a odbornej prípravy, a odporúčaní alebo iných nezáväzných zásad alebo nástrojov, ktoré sa zaoberajú konkrétnymi témami, ako je uznávanie výsledkov neformálneho a informálneho vzdelávania alebo celoživotného usmerňovania. Mnohé z jeho činností a výstupov sú však prvotne určené ľuďom z praxe a tvorcom politík, a nie sú dostatočne viditeľné pre širšiu verejnosť.Európsky rok, ktorý sa zameriava na rozvíjanie tvorivosti a inovačnej schopnosti, by bol príležitosťou upozorniť verejnosť na niektoré z týchto výstupov spôsobom, ktorý je prístupný a môže zaujať ich predstavivosť, a pritom čerpať z výsledkov analýz a politických odporúčaní, ktoré sa už schválili na európskej úrovni. Poskytol by taktiež príležitosť zainteresovaným subjektom, vrátane inštitúcií a organizácií občianskej spoločnosti, ktoré pôsobia na európskej, vnútroštátnej, regionálnej alebo miestnej úrovni, aby mali väčší vplyv a získali pre svoje úsilie širšie uznanie tým, že sa zapoja do celoeurópskej iniciatívy. Tento rok by teda pomohol posilniť vplyv súčasných procesov v rámci pracovného programu Vzdelávanie a odborná príprava 2010 a vytvoriť kritické množstvo činností zacielených na rozvíjanie zručností súvisiacich s tvorivosťou a inováciou. Zdôrazňovaním významu medziľudských a medzikultúrnych zručností pri podpore tvorivosti a inovačnej schopnosti v kultúrne rozmanitom prostredí bude tento rok využívať aj výsledky Európskeho roka medzikultúrneho dialógu (2008).Očakáva sa, že tento rok bude takto mať aspoň taký významný vplyv ako predchádzajúce iniciatívy rovnakého druhu v oblasti vzdelávania, ako bol Európsky rok celoživotného vzdelávania (1996) a Európsky rok vzdelávania prostredníctvom športu (2004). Je pravdepodobné, že súčasné zameranie na konkurencieschopnosť, znalosti a zručnosti v kontexte Lisabonskej stratégie vytvorí prostredie, v ktorom budú zainteresované subjekty otvorenejšie voči výstupom tohto roka.Činnosti v relevantných politických oblastiach okrem vzdelávania, ako je podnikanie, médiá, súdržnosť, rozvoj vidieka a výskum, už prispievajú, priamo aj nepriamo, k propagovaniu tvorivosti a inovačnej schopnosti. Komisia bude ťažiť z týchto činností s cieľom prehĺbiť vplyv tohto roka.4. PRÁVNE PRVKY NÁVRHU4.1. Prehľad cieľov akcie a navrhované opatreniaCelkovým cieľom tohto európskeho roka je propagovať tvorivosť pre všetkých ľudí ako hybnú silu inovácie a ako kľúčový faktor rozvoja osobných, odborných, podnikateľských a spoločenských zručností prostredníctvom celoživotného vzdelávania.Dodržiavajúc koncepciu celoživotného vzdelávania schválenú v uznesení Rady o celoživotnom vzdelávaní z 27. júna 2002[6] sa bude propagovanie tvorivosti a inovačnej schopnosti presne prispôsobovať všetkým štádiám celoživotného vzdelávania, od prvého poznávania cez povinné vzdelávanie a nadväzujúce nadstavbové vzdelávanie a odbornú prípravu, ktorá trvá celý produktívny vek, až do obdobia po odchode do dôchodku. Bude sa vzťahovať na formálne, neformálne a informálne učebné prostredie.Rovnako ako v prípade ostatných európskych rokov budú medzi opatreniami informačné a propagačné kampane, podujatia a iniciatívy na európskej, vnútroštátnej, regionálnej a miestnej úrovni, ktorých cieľom bude odovzdávať kľúčové posolstvá a šíriť informácie o príkladoch osvedčených postupov. Tento rok sa bude vykonávať prostredníctvom existujúcich programov Spoločenstva, najmä programu celoživotného vzdelávania na roky 2007 – 2013[7] a programu Kultúra na roky 2007 – 2013[8] a iných programov a iniciatív v rámci priorít stanovených pre každý nástroj na toto obdobie, vrátane roku 2009[9]. Tieto priority zahŕňajú ciele podľa odvetví, ako sú: prebúdzanie a posilňovanie tvorivosti a inovácie alebo rozvíjanie inovačných pedagogických prístupov zahŕňajúcich tvorivé umenie a vedu v školách; propagovanie „znalostného trojuholníka“ vytváraním učiacich sa regiónov ako hybnej sily regionálneho rozvoja s centrami na univerzitách; podpora rozvoja a prenosu inovácie prostredníctvom odborného vzdelávania; propagovanie osobnej realizácie dospelých rozvíjaním ich kultúrneho povedomia a schopnosti tvorivého vyjadrenia a inovácie prostredníctvom vzdelávania dospelých; a pre všetky články reťaze celoživotného vzdelávania, činnosti v oblasti komunikácie a podujatia zamerané na šírenie a uplatňovanie výsledkov.V snahe zabezpečiť, aby sa činnosti organizované v priebehu roka prispôsobili potrebám jednotlivých členských štátov a okolnostiam v nich a aby mali poznatky získané na európskej úrovni čo najväčší vplyv, členské štáty sa vyzývajú, aby vymenovali národného koordinátora zodpovedného za organizáciu ich účasti na Európskom roku tvorivosti a inovácie v prípade, že túto úlohu nemôže vhodným spôsobom prevziať národný koordinátor pre Lisabonskú stratégiu. Na európskej úrovni bude činnosti koordinovať európska riadiaca skupina, ktorej členmi budú aj zástupcovia národných koordinátorov.4.2. Právny základZákladom tejto iniciatívy sú články 149 a 150 Zmluvy o ES. Tieto dva články sa pri dodržiavaní prístupu celoživotného vzdelávania, ktorý bol schválený v mnohých textoch Spoločenstva v priebehu viac ako desiatich rokov, vrátane textov uvedených v odôvodnení, bežne spájajú.4.3. Zásada subsidiarityPri tomto návrhu sa dodržiava zásada subsidiarity, rovnakým spôsobom ako pri existujúcom programe celoživotného vzdelávania, ktorá bude dôležitým prostriedkom vykonávania tohto roka. Ako v uvedenom prípade, ciele tohto návrhu nie je možné uspokojivo dosiahnuť len prostredníctvom akcie členských štátov, pretože akcia len na vnútroštátnej úrovni by nemohla ťažiť z európskeho rozmeru výmeny skúseností a osvedčených postupov medzi členskými štátmi zameranej na propagovanie kľúčových zručností v konkrétnej oblasti tvorivosti a inovácie.Ciele návrhu sa môžu lepšie dosiahnuť prostredníctvom akcie Spoločenstva, pretože európske roky sú tradične navrhnuté tak, aby riešili spoločné výzvy, pred ktorými stojí Európa, tým, že sa spojením zvyšovania informovanosti verejnosti a propagovania politickej diskusie dosiahne kritické množstvo.4.4. Zásada proporcionalityPriebeh navrhnutej akcie je jednoduchý. Spolieha sa na existujúce programy a na opätovné zameranie činností v oblasti komunikácie na témy tohto roka a na administratívy, ktoré ho budú vykonávať. Nekladie žiadne neprimerané povinnosti, ktoré by obmedzovali riadenie.4.5. Výber nástrojovNajvhodnejším nástrojom, ktorý zabezpečí zapojenie legislatívneho orgánu do prípravy roka, je rozhodnutie Európskeho parlamentu a Rady.5. VPLYV NA ROZPOčETNa tento rok sa nevyžadujú žiadne dodatočné finančné prostriedky. Pružnosť pri stanovovaní priorít na ročnom a viacročnom základe v programe celoživotného vzdelávania a iných relevantných programoch zabezpečuje dostatočné finančné rozpätie na podporu kampane zameranej na zvyšovanie informovanosti na úrovni porovnateľnej s predchádzajúcimi európskymi rokmi. Administratívne zdroje potrebné na vykonávanie roka sú taktiež k dispozícii v rámci existujúcich administratívnych rozpočtov.2008/0064 (COD)NávrhROZHODNUTIE EURÓPSKEHO PARLAMENTU A RADYo Európskom roku tvorivosti a inovácie (2009)Text s významom pre EHPEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej články 149 a 150,so zreteľom na návrh Komisie[10],so zreteľom na stanovisko Európskeho hospodárskeho a sociálneho výboru[11],so zreteľom na stanovisko Výboru regiónov[12],konajúc v súlade s postupom ustanoveným v článku 251 zmluvy[13],keďže:(1) Európa potrebuje zvýšiť svoje schopnosti v oblasti tvorivosti a inovácie zo sociálnych a hospodárskych dôvodov, aby mohla účinne reagovať na rozvoj znalostnej spoločnosti: inovačná schopnosť úzko súvisí s tvorivosťou ako osobným atribútom a aby sa naplno využila, musí sa vo veľkej miere rozšíriť medzi obyvateľstvom. Vyžaduje si to prístup založený na celoživotnom vzdelávaní.(2) Systémy vzdelávania a odbornej prípravy by mali zabezpečovať na všetkých primeraných úrovniach a v dostatočnej miere rozvoj kľúčových zručností, aby podporovali tvorivosť a inováciu s cieľom nachádzať inovačné a originálne riešenia v osobnom, profesionálnom a spoločenskom živote.(3) Európska rada na svojom zasadnutí v Lisabone (23. a 24. marca 2000) dospela k záveru, že európsky rámec by mal vymedziť nové základné zručnosti, ktoré sa majú zabezpečiť prostredníctvom celoživotného vzdelávania, ako kľúčové opatrenie pri reakcii Európy na globalizáciu a pri posune k hospodárstvam založeným na znalostiach, a zdôraznila, že ľudia sú hlavným aktívom Európy.(4) V oznámení Komisie „Vytvorenie európskeho priestoru celoživotného vzdelávania“ a v nasledujúcom uznesení Rady z 27. júna 2002 o celoživotnom vzdelávaní[14] sa za prioritu určilo zabezpečenie „nových základných zručností“ a zdôraznilo sa, že celoživotné vzdelávanie sa musí vzťahovať na vzdelávanie od predškolského veku až po obdobie po odchode do dôchodku.(5) V odporúčaní Európskeho parlamentu a Rady z 18. decembra 2006 o kľúčových kompetenciách pre celoživotné vzdelávanie[15] sa určili najmä „matematická kompetencia a základné kompetencie v oblasti vedy a techniky“, „naučiť sa učiť“, „digitálna kompetencia“, „iniciatívnosť a podnikavosť“, „kultúrne povedomie a vyjadrovanie“ a „spoločenské a občianske kompetencie“.(6) Európska rada na svojom zasadnutí 8. a 9. marca 2007 konštatovala, že vzdelávanie a odborná príprava sú predpokladom správneho fungovania znalostného trojuholníka (vzdelávanie/výskum/inovácia) a zohrávajú kľúčovú úlohu pri podpore rastu a zamestnanosti. Vyzvala, aby sa osobitná pozornosť venovala stimulácii potenciálu malých a stredných podnikov vrátane podnikov v oblasti kultúry a tvorivých oblastiach vzhľadom na ich úlohu ako hnacej sily rastu, vytvárania pracovných miest a inovácie.(7) Vyhlásenie Európskeho roka tvorivosti a inovácie je účinným spôsobom ako pomôcť pri napĺňaní výziev, pred ktorými Európa stojí, zvyšovaním informovanosti verejnosti, šírením informácií o osvedčených postupoch a propagovaním výskumu a politickej diskusie. Vytvorením prostredia na súčasné propagovanie týchto cieľov na európskej, vnútroštátnej, regionálnej a miestnej úrovni sa môže dosiahnuť lepšia súčinnosť a kritické množstvo ako nesúrodým úsilím na rôznych úrovniach.(8) Keďže propagovanie tvorivosti a inovačnej schopnosti prostredníctvom celoživotného vzdelávania patrí k cieľom existujúcich programov, najmä programu celoživotného vzdelávania[16], môže sa takýto rok vykonávať pomocou tohto programu v rámci existujúcich rozpätí, ktoré zabezpečuje na stanovenie finančných priorít na ročnom a viacročnom základe; programy a politiky v ostatných oblastiach, ako je podnikanie, súdržnosť, rozvoj vidieka, výskum a informačná spoločnosť, taktiež prispievajú k propagovaniu tvorivosti a inovačnej schopnosti a môžu podporovať túto iniciatívu v príslušných vlastných právnych rámcoch.(9) Keďže ciele tohto rozhodnutia nie je možné uspokojivo dosiahnuť na úrovni členských štátov, ale možno ich lepšie dosiahnuť na úrovni Spoločenstva, Spoločenstvo môže prijať opatrenia v súlade so zásadou subsidiarity podľa článku 5 zmluvy.(10) V súlade so zásadou proporcionality podľa toho istého článku toto rozhodnutie neprekračuje rámec nevyhnutný na dosiahnutie týchto cieľov,PRIJALI TOTO ROZHODNUTIE:Článok 1PredmetRok 2009 sa vyhlasuje za „Európsky rok tvorivosti a inovácie“.Článok 2Ciele1. Celkovým cieľom Európskeho roka tvorivosti a inovácie je propagovať prostredníctvom celoživotného vzdelávania úsilie členských štátov pri podnecovaní tvorivosti ako hnacej sily inovácie a ako kľúčového faktora rozvoja osobných, profesionálnych, podnikateľských a spoločenských zručností a blaha všetkých jednotlivcov v spoločnosti.2. Konkrétnym cieľom Európskeho roka tvorivosti a inovácie je upozorniť, okrem iného, na tieto faktory, ktoré môžu prispieť k propagovaniu tvorivosti a inovačnej schopnosti:a) vytváranie priaznivého prostredia pre inováciu, pružnosť a prispôsobivosť v rýchlo sa meniacom svete a tvorivé riadenie rozmanitosti; zohľadniť by sa mali všetky formy inovácie, vrátane spoločenskej a podnikateľskej inovácie;b) stimulovanie estetickej vnímavosti, citového rozvoja, laterálneho myslenia a intuície a podpora tvorivosti u všetkých detí od prvých štádií ich vývoja vrátane predškolskej starostlivosti;c) zvyšovanie informovanosti o význame tvorivosti, inovácie a podnikavosti pre osobný rozvoj, ako aj pre hospodársky rast a zamestnanosť; a podporovanie podnikateľského uvažovania, najmä u mladých ľudí;d) propagovanie vzdelávania v základných aj pokročilých matematických, vedeckých a technických zručnostiach prispievajúcich k technickej inovácii;e) podpora otvorenosti k zmenám, tvorivosti a riešenia problémov ako zručností prispievajúcich k inovácii, ktoré sa dajú preniesť do rôznych profesionálnych a spoločenských kontextov;f) rozšírenie prístupu a zníženie rozdielov v prístupe k rôznym tvorivým formám sebavyjadrenia prostredníctvom formálneho vzdelávania mladých ľudí, a najmä vo veku, keď sa najvýraznejšie formujú, aby sa odstránili prekážky osobného vývoja niektorých ľudí;g) zvyšovanie informovanosti ľudí o tom, že tvorivosť, znalosti a pružnosť sú v čase rýchlych technických zmien a globálnej integrácie dôležité pre blahobytný a plnohodnotný život; a vybavenie ľudí tak, aby sa zlepšili ich príležitosti v oblasti kariéry vo všetkých sférach, v ktorých zohráva dôležitú úlohu tvorivosť a inovačná schopnosť;h) propagovanie užších väzieb medzi umením, podnikaním, školami a univerzitami;i) rozvíjanie tvorivosti a inovačnej schopnosti prostredníctvom neformálnych a informálnych činností mládeže;j) povzbudzovanie tých, ktorí nie sú na trhu práce, aby rozvíjali svoj tvorivý potenciál pre osobnú realizáciu, a tých, ktorí si hľadajú zamestnanie, aby zvyšovali svoju príťažlivosť na trhu práce;k) podporovanie dizajnu ako tvorivej činnosti, ktorá významne prispieva k inovácii, ako aj zručnosti v oblasti riadenia inovácie a riadenia dizajnu, vrátane základných pojmov z ochrany duševného vlastníctva;l) zdôrazňovanie otvorenosti ku kultúrnej rozmanitosti ako prostriedku podpory medzikultúrnej komunikácie a vzájomného obohacovania v umení; am) rozvíjanie tvorivosti a inovačnej schopnosti v súkromných a verejných organizáciách prostredníctvom odbornej prípravy a podnecovanie organizácií, aby lepšie využívali tvorivé schopnosti jednotlivcov, zamestnancov, ako aj klientov a používateľov.článok 3Obsah opatreníMedzi opatrenia, ktoré sa majú prijať na dosiahnutie cieľov podľa článku 2, patria tieto činnosti na európskej, vnútroštátnej, regionálnej alebo miestnej úrovni súvisiace s cieľmi a témami Európskeho roka tvorivosti a inovácie:a) konferencie, podujatia a iniciatívy zamerané na propagovanie diskusie a zvyšovanie informovanosti o význame tvorivosti a inovačnej schopnosti;b) informačné a propagačné kampane zamerané na šírenie kľúčových posolstiev;c) určenie príkladov osvedčených postupov a šírenie informácií o propagovaní tvorivosti a inovačnej schopnosti;d) prieskumy a štúdie na úrovni Spoločenstva alebo na vnútroštátnej úrovni.Okrem činností, ktoré spolufinancuje Spoločenstvo podľa článku 6, Komisia alebo členské štáty môžu určiť iné činnosti, ktoré podľa nich prispievajú k cieľom roka, a povoliť používanie označenia tohto roka pri propagovaní týchto činností, pokiaľ prispievajú k dosiahnutiu cieľov stanovených v článku 2.Článok 4Spolupráca s členskými štátmiKaždý členský štát vymenuje národného koordinátora zodpovedného za organizáciu jeho účasti na Európskom roku tvorivosti a inovácie, v prípade, že túto úlohu nemôže vhodným spôsobom prevziať národný koordinátor pre Lisabonskú stratégiu. Koordinátor zabezpečuje koordináciu činností súvisiacich s Európskym rokom tvorivosti a inovácie na vnútroštátnej úrovni.Článok 5Koordinácia na európskej úrovniKomisia zvoláva zasadnutia národných koordinátorov s cieľom koordinovať vykonávanie Európskeho roka tvorivosti a inovácie na európskej úrovni a vymieňať si informácie o jeho vykonávaní na vnútroštátnej úrovni.Článok 6FinancovanieBez toho, aby bola dotknutá podpora, ktorú môžu tomuto roku poskytnúť programy a politiky v ostatných oblastiach, ako je podnikanie, súdržnosť, výskum a informačná spoločnosť, spolufinancovanie činností v rámci roka na európskej úrovni je v súlade s prioritami a pravidlami platnými pre existujúce programy v oblasti vzdelávania a odbornej prípravy, a najmä pre program celoživotného vzdelávania.Článok 7Nadobudnutie účinnostiToto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.Článok 8Toto rozhodnutie je určené členským štátom.V Bruseli […]Za Európsky parlament Za Radupredseda predseda[…] […] [1] Závery predsedníctva – Brusel 14. a 15. decembra 2006, odsek 28.[2] Závery predsedníctva – Brusel 8. a 9. marca 2007.[3] Vzdelávanie a odborná príprava 2010 – úspech Lisabonskej stratégie závisí od rýchlych reforiem : spoločná správa, ktorú Rada a Komisia prijali 26. februára 2004. Pozri aj podrobný pracovný program opatrení nadväzujúcich na ciele systémov vzdelávania a odbornej prípravy v Európe, Ú. v. ES C 142, 14.6.2002, s. 1.[4] Odporúčanie 2006/962/ES, Ú. v. EÚ L 394, 30.12.2006, s. 10.[5] KOM(2006) 502, v konečnom znení.[6] Ú. v. ES C 163, 9.7.2002, s. 1.[7] Rozhodnutie Európskeho parlamentu a Rady č. 1720/2006/ES z 15. novembra 2006 (Ú. v. EÚ L 327, 24.11.2006, s. 45): http://ec.europa.eu/education/programmes/llp/index_en.html.[8] Rozhodnutie Európskeho parlamentu a Rady č. 1855/2006/ES z 12. decembra 2006 (Ú. v. EÚ L 372, 27.12.2006, s. 1).[9] http://ec.europa.eu/education/programmes/llp/call08/prior_en.pdf.[10] Ú. v. EÚ C , , s. .[11] Ú. v. EÚ C , , s. .[12] Ú. v. EÚ C , , s. .[13] Ú. v. EÚ C , , s. .[14] Ú. v. ES C 163, 9.7.2002, s. 1.[15] Odporúčanie 2006/962/ES, Ú. v. EÚ L 394, 30.12.2006, s. 10.[16] Rozhodnutie Európskeho parlamentu a Rady č. 1720/2006/ES z 15. novembra 2006 (Ú. v. EÚ L 327, 24.11.2006, s. 45).


Dôležité právne oznámenie

|

52009PC0280

Návrh rozhodnutie Rady a Komisie o pozícii Spoločenstva v Rade pre stabilizáciu a pridruženie vo veci prechodu do druhej etapy pridruženia medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej podľa článku 5 dohody o stabilizácii a pridružení  /* KOM/2009/0280 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 7.10.2009KOM(2009) 280 v konečnom zneníNávrhROZHODNUTIE RADY A KOMISIEo pozícii Spoločenstva v Rade pre stabilizáciu a pridruženie vo veci prechodu do druhej etapy pridruženia medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej podľa článku 5 dohody o stabilizácii a pridruženíDÔVODOVÁ SPRÁVA1. ÚVODDohoda o stabilizácii a pridružení medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej (ďalej len „dohoda o stabilizácii a pridružení“) nadobudla platnosť 1. apríla 2004.V článku 5 ods. 1 dohody o stabilizácii a pridružení sa ustanovuje, že „pridruženie sa plne realizuje počas prechodného obdobia dlhého maximálne desať rokov, rozdeleného do dvoch po sebe nasledujúcich etáp“. Cieľom tohto rozdelenia do dvoch následných etáp je „postupne realizovať ustanovenia dohody o stabilizácii a pridružení“.V odseku 3 tohto článku sa stanovuje, že „štyri roky po nadobudnutí platnosti tejto dohody Stabilizačná a asociačná rada posúdi dosiahnutý pokrok a rozhodne o prechode do druhej etapy a o jej trvaní. Ďalej rozhodne tiež o možných zmenách, ktoré sa budú musieť prijať, pokiaľ ide o obsah ustanovení, ktorými sa riadi druhá etapa.“Komisia na základe listu vlády Bývalej juhoslovanskej republiky Macedónsko, v ktorom ju vláda informovala o svojej pripravenosti začať práce na príprave prechodu do druhej etapy, začala vo februári 2008 proces hodnotenia pokroku, ktorý v tejto súvislosti Bývalá juhoslovanská republika Macedónsko dosiahla.Komisia požiadala Bývalú juhoslovanskú republiku Macedónsko o aktuálne informácie o oblastiach upravených ustanoveniami dohody o stabilizácii a pridružení, ktorými sa spravuje druhá etapa, t. j. o práve usadiť sa, poskytovaní služieb, bežných platbách a pohybe kapitálu.2. PLNENIE POVINNOSTÍ V RÁMCI PRVEJ ETAPY PODľA DOHODY O STABILIZÁCII A PRIDRUžENÍZ analýzy odpovedí poskytnutých Bývalou juhoslovanskou republikou Macedónsko, ktorú Komisia vykonala, vyplynulo, že táto krajina je pripravená na plnenie povinností, ktoré vyplývajú z prechodu do druhej etapy. Komisia vo svojej správe o pokroku z roku 2008[1] uviedla, že „krajina plní všetky záväzky plánované pre prvú fázu vykonávania hlavy V (pohyb pracovníkov, usadenie sa, poskytovanie služieb, kapitál) dohody o stabilizácii a pridružení.“3. POVINNOSTI V RÁMCI DRUHEJ ETAPY PODľA DOHODY O STABILIZÁCII A PRIDRUžENÍS prechodom do druhej etapy pridruženia sú spojené tieto dôsledky:Právo usadiť sa-  V zmysle článku 48 ods. 5 písm. c) dohody o stabilizácii a pridružení má Rada pre stabilizáciu a pridruženie:-  preskúmať možnosť poskytnutia práva nadobudnúť a práva vykonávať vlastnícke práva k nehnuteľnostiam aj pobočkám spoločností Spoločenstva, ak sú tieto práva nevyhnutné na vykonávanie hospodárskych činností, na ktoré boli tieto pobočky zriadené.V zmysle tohto článku obe strany preskúmajú, či sa pobočkám spoločností Spoločenstva poskytnú práva, ktoré počas prvej etapy požívajú len dcérske spoločnosti spoločností Spoločenstva.Treba však uviesť, že Bývalá juhoslovanská republika Macedónsko už prijala určité kroky zamerané na liberalizáciu trhu s nehnuteľnosťami. Spoločnosti Spoločenstva už môžu prostredníctvom svojich pobočiek slobodne nadobúdať vlastnícke práva k bytom a obytným budovám po prijatí týchto právnych predpisov:-  zákon o zmene a doplnení zákona o vlastníctve a iných vecných právach [prijatý v júli 2008, uverejnený v úradnom vestníku Bývalej juhoslovanskej republiky Macedónsko (ďalej len „úradný vestník“) č. 92/08]. Tento zákon obsahuje ustanovenia, na základe ktorých majú fyzické a právnické osoby Spoločenstva v rámci vlastníctva nehnuteľného majetku vrátane stavebných pozemkov a dlhodobého prenájmu poľnohospodárskej pôdy také isté práva ako štátni príslušníci Bývalej juhoslovanskej republiky Macedónsko.-  zákon o stavebných pozemkoch (prijatý v júli 2008, uverejnený v úradnom vestníku č. 82/08). Tento zákon obsahuje podrobnejšie ustanovenia o právach a povinnostiach v súvislosti so stavebnými pozemkami.Právo spoločností Spoločenstva vlastniť stavebné pozemky podlieha získaniu predchádzajúceho súhlasu. Obmedzenia nadobúdania poľnohospodárskej pôdy zostávajú v platnosti.-  V zmysle článku 54 dohody o stabilizácii a pridružení môže Bývalá juhoslovanská republika Macedónsko:-  v súvislosti s usadením sa spoločností a štátnych príslušníkov Spoločenstva v niektorých odvetviach zaviesť alebo ponechať v platnosti opatrenia, ktoré sa odchyľujú od ustanovení kapitoly dohody o stabilizácii a pridružení upravujúcej problematiku práva usadiť sa, len ak získa súhlas Rady pre stabilizáciu a pridruženie a za podmienok ňou stanovených.Tieto opatrenia musia byť primerané a potrebné na nápravu situácie, pričom sa musia prestať uplatňovať najneskôr dva roky po konci prvej etapy.Článok 54 sa vzťahuje na odvetvia, ktoré prechádzajú procesom reštrukturalizácie (alebo čelia závažným ťažkostiam), na odvetvia, ktorým hrozí zánik (alebo drastické zníženie celkového trhového podielu) a na odvetvia, ktoré sú v Bývalej juhoslovanskej republike Macedónsko novými odvetviami.Hoci počas prvej etapy pridruženia môže Bývalá juhoslovanská republika Macedónsko uplatňovať tieto opatrenia bez toho, aby musela získať súhlas Rady pre stabilizáciu a pridruženie, nikdy túto možnosť nevyužila.Poskytovanie služieb-  V zmysle článku 55 dohody o stabilizácii a pridružení má Rada pre stabilizáciu a pridruženie:-  počnúc druhou etapou prijímať opatrenia potrebné na postupné vykonávanie ustanovení odseku 1 tohto článku dohody o stabilizácii a pridružení, v ktorom sa ustanovuje povinnosť strán postupne umožniť poskytovanie služieb spoločnosťami alebo štátnymi príslušníkmi Spoločenstva alebo Bývalej juhoslovanskej republiky Macedónsko usadenými v strane inej, ako je strana osoby, pre ktorú sú služby určené.V článku 55 ods. 2 sa ustanovuje, že strany, dodržiavajúc krok s liberalizačným procesom ustanoveným v uvedenom odseku 1, povolia dočasný pohyb fyzických osôb poskytujúcich služby, alebo osôb, ktoré poskytovateľ služieb zamestnáva ako kľúčových pracovníkov v zmysle vymedzenia obsiahnutého v článku 53. Sem patria fyzické osoby, ktoré sú zástupcami spoločností alebo štátnych príslušníkov Spoločenstva alebo Bývalej juhoslovanskej republiky Macedónsko a ktoré sa uchádzajú o dočasný vstup na účely rokovania o predaji služieb alebo uzavretia dohôd o predaji služieb pre daného poskytovateľa služieb, ak sa takíto zástupcovia nezúčastňujú priameho predaja pre verejnosť ani poskytovania samotných služieb.V rámci prijímania uvedených opatrení sa zohľadní pokrok, ktorý strany dosiahli pri aproximácii svojich právnych systémov. Rada pre stabilizáciu a pridruženie môže ďalej prerokovať konkrétne podrobnosti vykonávania predmetných opatrení, a to na základe pokroku, ktorý krajina dosiahla v tejto oblasti.Strany dohody o stabilizácii a pridružení by na základe článku 55 ods. 3 tejto dohody mali pokračovať v prebiehajúcom skúmaní a zjednodušovaní požiadaviek a postupov, ktoré sa uplatňujú na poskytovanie služieb na ich území.Bežné platby a pohyb kapitálu-  V zmysle článku 59 ods. 2 dohody o stabilizácii a pridružení je Bývalá juhoslovanská republika Macedónsko povinná:-  zabezpečiť voľný pohyb kapitálu súvisiaceho s portfóliovými investíciami, finančnými pôžičkami a úvermi so splatnosťou kratšou než jeden rok.Bývalá juhoslovanská republika Macedónsko už zabezpečila, aby pri vstupe do druhej etapy bolo vykonané uvedené ustanovenie, a to prostredníctvom týchto právnych úprav:-  zákon o devízových operáciách (úradný vestník č. 34/2001, č. 49/2001 a č. 103/2001, posledné zmeny a doplnenia tohto zákona prijaté v júli 2008, uverejnené v úradnom vestníku č. 81). v článku 59 tohto zákona (Prechodné ustanovenia) sa výslovne ustanovuje, že „uplynutím prvej etapy dohody o stabilizácii a pridružení“ existujúce obmedzenia portfóliových investícií osôb s pobytom v krajine do cenných papierov „strácajú účinnosť“,-  zrušenie rozhodnutia o spôsoboch, ktorými osoby bez pobytu uskutočňujú operácie s cennými papiermi a podmienkach, za ktorých tieto osoby uskutočňujú predmetné operácie (rozhodnutie zrušené v decembri 2007, uverejnené v úradnom vestníku č. 159/07). Týmto zrušením Bývalá juhoslovanská republika Macedónsko zabezpečila liberalizáciu portfóliových investícií s výnimkou niektorých obmedzení, ktoré sa uplatňujú na osoby s pobytom, pričom tieto obmedzenia budú automaticky zrušené prechodom do druhej fázy (na základe článku 59 zákona o devízových operáciách, pozri predchádzajúci bod).-  V zmysle článku 60 dohody o stabilizácii a pridružení má Rada pre stabilizáciu a pridruženie:-  preskúmať spôsoby, ako umožniť, aby sa pravidlá Spoločenstva o voľnom pohybe kapitálu plne uplatňovali.V zmysle tohto článku majú obe strany dohody rokovať o ďalšom postupnom zlaďovaní právnych predpisov Bývalej juhoslovanskej republiky Macedónsko s acquis v oblasti pohybu kapitálu, s cieľom dosiahnuť ich úplný súlad.Rada pre stabilizáciu a pridruženie by podľa tohto článku mohla v rámci druhej etapy rokovať o možnosti, aby si osoby s pobytom v Bývalej juhoslovanskej republike Macedónsko mohli otvoriť a používať bankové účty v zahraničí. Platná právna úprava krajiny obsahuje v tejto súvislosti určité obmedzenia. To môže v praxi brániť osobám s pobytom v tejto krajine v uskutočňovaní portfóliových investícií v členských štátoch EÚ, a to aj napriek tomu, že im toto právo vyplýva z článku 59 ods. 2 dohody o stabilizácii a pridružení.Postupná aproximácia právnych predpisov-  V zmysle článku 68 dohody o stabilizácii a pridružení má Bývalá juhoslovanská republika Macedónsko povinnosť usilovať sa o postupné dosiahnutie zlučiteľnosti svojich právnych predpisov s právnymi predpismi Spoločenstva. Táto postupná aproximácia by sa v prvej etape mala predovšetkým týkať acquis v oblasti vnútorného trhu, ako aj acquis v ostatných oblastiach súvisiacich s obchodom.Prebiehajúci proces postupnej aproximácie právnych predpisov Bývalej juhoslovanskej republiky Macedónsko s acquis EÚ sa však už v prvej etape týkal všetkých oblastí (podobne ako v prípade ostatných kandidátskych krajín), teda aj oblastí, v prípade ktorých sa aproximácia predpokladala až v druhej etape. V dôsledku toho sa v procese postupnej aproximácie bude pokračovať.NávrhROZHODNUTIE RADY A KOMISIEo pozícii Spoločenstva v Rade pre stabilizáciu a pridruženie vo veci prechodu do druhej etapy pridruženia medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej podľa článku 5 dohody o stabilizácii a pridruženíRADA EURÓPSKEJ ÚNIE,KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva, a najmä na jej článok 310 v spojení s článkom 300 ods. 2 druhým pododsekom,so zreteľom na Zmluvu o založení Európskeho spoločenstva pre atómovú energiu, a najmä na jej článok 101 druhý odsek,so zreteľom na návrh Komisie,keďže:(1) Dohoda o stabilizácii a pridružení medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej nadobudla platnosť 1. apríla 2004.(2) V článku 5 dohody o stabilizácii a pridružení sa ustanovuje prechodné obdobie dlhé maximálne desať rokov, rozdelené do dvoch po sebe nasledujúcich etáp.(3) Prvá etapa sa začala 1. apríla 2004, teda dňom nadobudnutia platnosti dohody o stabilizácii a pridružení.(4) V zmysle článku 5 odseku 3 dohody o stabilizácii a pridružení má Rada pre stabilizáciu a pridruženie štyri roky po nadobudnutí platnosti tejto dohody posúdiť dosiahnutý pokrok a rozhodnúť o prechode do druhej etapy a o jej trvaní, pričom má tiež rozhodnúť o možných zmenách, ktoré sa budú musieť prijať, pokiaľ ide o obsah ustanovení, ktorými sa riadi druhá etapa.(5) Strany sú pripravené plniť záväzky vyplývajúce z prechodu do druhej etapy pridruženia.(6) Bývalá juhoslovanská republika Macedónsko prijala opatrenia potrebné na zabezpečenie plnenia povinností, ktoré vyplývajú z prechodu do druhej etapy,PRIJALI TOTO ROZHODNUTIE:Jediný článokPozícia, ktorú má vo veci prechodu do druhej etapy pridruženia Spoločenstvo zaujať v rámci Rady pre stabilizáciu a pridruženie zriadenej Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej, tvorí obsah pripojeného návrhu rozhodnutia Rady pre stabilizáciu a pridruženie.V BruseliZa Radu Za Komisiupredseda predsedaPRÍLOHANávrh rozhodnutia RADY PRE STABILIZÁCIU A PRIDRUžENIE č. …/09 Z … 2009 O PRECHODE DO DRUHEJ ETAPY PRIDRUžENIA MEDZI EURÓPSKYMI SPOLOčENSTVAMI A ICH čLENSKÝMI šTÁTMI NA JEDNEJ STRANE A BÝVALOU JUHOSLOVANSKOU REPUBLIKOU MACEDÓNSKO NA STRANE DRUHEJ PODľA čLÁNKU 5 DOHODY O STABILIZÁCII A PRIDRUžENÍRADA PRE STABILIZÁCIU A PRIDRUžENIE,so zreteľom na Dohodu o stabilizácii a pridružení medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej, a najmä na jej článok 5 odsek 3,keďže:1.  V článku 5 odseku 1 dohody o stabilizácii a pridružení sa ustanovuje prechodné obdobie dlhé maximálne desať rokov, rozdelené do dvoch po sebe nasledujúcich etáp.2.  Prvá etapa sa začala 1. apríla 2004, teda dňom nadobudnutia platnosti dohody o stabilizácii a pridružení.3.  V zmysle článku 5 odseku 3 dohody o stabilizácii a pridružení má Rada pre stabilizáciu a pridruženie posúdiť dosiahnutý pokrok a rozhodnúť o prechode do druhej etapy a o jej trvaní, pričom má tiež rozhodnúť o možných zmenách, ktoré sa budú musieť prijať, pokiaľ ide o obsah ustanovení, ktorými sa riadi druhá etapa.4.  Strany sú pripravené plniť záväzky vyplývajúce z prechodu do druhej etapy pridruženia.5.  Bývalá juhoslovanská republika Macedónsko prijala opatrenia potrebné na zabezpečenie plnenia povinností, ktoré vyplývajú z prechodu do druhej etapy,ROZHODLA TAKTO:Článok 1Týmto nadobúda účinnosť prechod do druhej etapy podľa článku 5 ods. 3 Dohody o stabilizácii a pridružení medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej.Článok 2Toto rozhodnutie nadobúda platnosť dňom jeho prijatia Radou pre stabilizáciu a pridruženie.V Bruseli … 2009.Za Radu pre stabilizáciu a pridruženiepredseda[1] SEK (2008) 2695 v konečnom znení, Bývalá juhoslovanská republika Macedónsko – správa o pokroku z roku 2008, 5. 11. 2008, Brusel.


                             EURÓPSKA
                             KOMISIA

                                                    V Bruseli 5. 3. 2014
                                                    COM(2014) 117 final

                                                    2014/0064 (CNS)

                                            Návrh

                                  ROZHODNUTIE RADY,

          ktorým sa Portugalsku povoľuje uplatňovať zníženú sadzbu spotrebnej dane
          v autonómnej oblasti Madeira na tam vyrábaný a spotrebúvaný rum a likéry
     a v autonómnej oblasti Azory na tam vyrábané a spotrebúvané likéry a vínne destiláty

SK                                                                                SK
 ---pagebreak---                                            DÔVODOVÁ SPRÁVA

     1.      KONTEXT NÁVRHU
     V súlade s rozhodnutím Rady 2009/831/ES z 10. novembra 20091 prijatým na základe článku
     299 ods. 2 Zmluvy o ES sa Portugalsku povolilo do 31. decembra 2013 uplatňovať zníženú
     sadzbu spotrebnej dane v autonómnej oblasti Madeira na tam vyrábaný a spotrebúvaný rum
     a likéry a v autonómnej oblasti Azory na tam vyrábané a spotrebúvané likéry a destiláty.
     Článkom 2 daného rozhodnutia sa uvedená výnimka obmedzuje na určité výrobky.
     Portugalsko môže uplatňovať na uvedené výrobky nižšiu sadzbu spotrebnej dane než je plná
     sadzba z alkoholu stanovená v článku 3 smernice Rady 92/84/EHS2 a nižšiu než je minimálna
     sadzba spotrebnej dane z alkoholu stanovená v tejto smernici, avšak nie o viac ako 75 %
     nižšiu než je štandardná vnútroštátna spotrebná daň z alkoholu.
     Rozhodnutím 2009/831/ES sa stanovujú dôvody prijatia osobitných opatrení, medzi ktoré
     patrí malá veľkosť, fragmentárnosť a slabá mechanizácia poľnohospodárskych podnikov.
     Navyše doprava určitých surovín a obalových materiálov, ktoré nie sú vyrábané na mieste, na
     ostrovy vedie k dodatočným nákladom v porovnaní s dopravou iba konečného výrobku.
     Doprava a montáž zariadení v uvedených odľahlých ostrovných oblastiach ďalej zvyšuje
     dodatočné náklady. Dotknutí výrobcovia majú aj mimoriadne náklady, ktoré vo všeobecnosti
     znášajú miestne hospodárstva, najmä zvýšené náklady na prácu a na energiu.
     Zníženie o 75 % nepresahuje rámec toho, čo je potrebné na vykompenzovanie výšky
     dodatočných nákladov, ktoré hospodárskym subjektom vznikajú v dôsledku osobitných
     charakteristík Madeiry a Azor ako najvzdialenejších regiónov uvedených v článku 349 ZFEÚ.
     Keďže daňové zvýhodnenie je obmedzené na to, čo je potrebné na vyrovnanie dodatočných
     nákladov, a takisto vzhľadom na skutočnosť, že predmetné objemy sú neveľké, opatrením sa
     nenarúša celistvosť a súlad právneho poriadku Spoločenstva. Daňové zvýhodnenie je okrem
     toho obmedzené na spotrebu v dotknutých oblastiach.
     Portugalské orgány požiadali o obnovenie povolenia uplatňovať znížené sadzby spotrebnej
     dane v autonómnej oblasti Madeira na tam vyrábaný a spotrebúvaný rum a likéry
     a v autonómnej oblasti Azory na tam vyrábané a spotrebúvané likéry a destiláty do
     31. decembra 2020. Predĺženie sa musí schváliť rozhodnutím Rady podľa článku 349 ZFEÚ
     a rozhodnutím Komisie o štátnej pomoci. Rozhodnutím Rady podľa článku 349 ZFEÚ nie je
     dotknuté rozhodnutie Komisie o predĺžení platnosti tohto opatrenia podľa pravidiel štátnej
     pomoci.

     2.      PRIMERANOSŤ VÝNIMKY
     Podľa článku 110 ZFEÚ žiaden členský štát nezdaní výrobky z iných členských štátov
     nijakou priamou alebo nepriamou vnútroštátnou daňou prevyšujúcou dane ukladané priamo či
     nepriamo na podobné domáce výrobky. Ďalej, žiaden členský štát nezdaní výrobky iných
     členských štátov nijakou vnútroštátnou daňou, ktorá nepriamo ochraňuje iné výrobky.

     1
            Rozhodnutie Rady z 10. novembra 2009, ktorým sa Portugalsku povoľuje uplatňovať znížené sadzby
            spotrebnej dane v autonómnej oblasti Madeira na tam vyrábaný a spotrebúvaný rum a likéry
            a v autonómnej oblasti Azory na tam vyrábané a spotrebúvané likéry a vínne destiláty (Ú. v. EÚ L 297,
            13.11.2009, s. 9).
     2
            Smernica Rady 92/84/EHS z 19. októbra 1992 o aproximácii sadzieb spotrebnej dane na alkohol
            a alkoholické nápoje (Ú. v. ES L 316, 31.10.1992, s. 29).

SK                                                       2                                                          SK
 ---pagebreak---      Podľa článku 349 ZFEÚ však Rada môže povoliť členským štátom s najvzdialenejšími
     regiónmi výnimku z ustanovení článku 110 ZFEÚ s cieľom zohľadniť sociálnu a hospodársku
     štruktúru týchto regiónov, ktorú ovplyvňujú ďalšie faktory, ktoré vážnym spôsobom
     obmedzujú ich rozvoj. Táto výnimka nesmie narúšať integritu a súdržnosť právneho poriadku
     Únie ani vnútorný trh a spoločné politiky, ako sú spoločné politiky zdaňovania založené na
     článku 113 ZFEÚ. Takéto výnimky teda musia byť primerané, t. j. nesmú presahovať rámec
     toho, čo je potrebné na riešenie nepriaznivých rámcových podmienok, ktoré bránia
     hospodárskemu rozvoju týchto regiónov, a nesmú neprimerane narúšať hospodársku súťaž na
     jednotnom trhu. V dôsledku toho by sa každá výnimka z článku 110 ZFEÚ mala obmedziť na
     úplnú alebo čiastočnú kompenzáciu vyšších nákladov výrobcov v týchto regiónoch.
     Správy, ktoré predložilo Portugalsko v súlade s článkom 4 rozhodnutia Rady 2009/831/ES,
     obsahujú aj výpočet dodatočných nákladov a zníženia spotrebnej dane na rok 2011:

     Madeira
        •    Likéry (fľaša 70 cl 20º alk./obj.)
             Dodatočné náklady: 1,21 EUR
             Zníženie spotrebnej dane: 1,06 EUR

        •    Rum (fľaša 70 cl, 40º alk./obj.)
             Dodatočné náklady: 2,20 EUR
             Zníženie spotrebnej dane: 2,12 EUR

     Azory
        •    Likéry (fľaša 70 cl 20º alk./obj.)
             Dodatočné náklady: 1,17 EUR
             Zníženie spotrebnej dane: 1,08 EUR

        •    Destiláty (fľaša 100 cl, 40º alk./obj.)
             Dodatočné náklady: 3,31 EUR
             Zníženie spotrebnej dane: 3,09 EUR
     Zdroj: správy uvedené v článku 4 rozhodnutia Rady 2009/831/ES

     Malo by sa uviesť, že výpočet uvedených dodatočných nákladov neobsahoval niektoré
     faktory, ktoré sa ťažko kvantifikujú. Napriek tomu je možné potvrdiť, že dané zníženie
     štandardnej spotrebnej dane o 75 % nepresahuje rámec toho, čo je potrebné na
     vykompenzovanie výšky dodatočných nákladov, ktoré hospodárskym subjektom vznikajú
     v dôsledku osobitných charakteristík Madeiry a Azor ako najvzdialenejších regiónov.
     Tieto správy takisto zahŕňajú údaje o podiele na trhu týchto výrobkov na miestnych trhoch
     medzi rokmi 2004 a 2010:

SK                                                     3                                          SK
 ---pagebreak---      Madeira — rum a likéry spolu (podľa objemu alkoholu)

     Rok                         2004      2005       2006      2007      2008      2009      2010

     Podiel miestnej výroby      15,86 %   20,19 %    23,03 %   20,33 %   26,91 %   30,76 %   33,89 %

     Azory — likéry (podľa objemu alkoholu)

     Rok                         2004      2005       2006      2007      2008      2009      2010

     Podiel miestnej výroby      56,43 %   50,60 %    49,70 %   46,73 %   39,19 %   45,28 %   48,57 %

     Azory – destiláty (podľa objemu alkoholu)

     Rok                         2004      2005       2006      2007      2008      2009      2010

     Podiel miestnej výroby      47,99 %   41,62 %    42,51 %   33,53 %   23,19 %   34,28 %   31,74 %

     Zdroj : vlastné výpočty s použitím údajov zo správ uvedených v článku 4 rozhodnutia Rady
     2009/831/ES
     Tabuľka potvrdzuje klesajúci trend podielu miestnej výroby likérov a destilátov na Azorách
     a nárast v prípade rumu a likérov na Madeire. V prípade Madeiry je však potrebné zohľadniť
     veľmi nízky podiel miestnej výroby v roku 2004.
     Vývoj podielu na trhu miestnej výroby potvrdzuje, že súčasná znížená sadzba spotrebnej dane
     je vyvážená a nespôsobila narušenie hospodárskej súťaže na vnútornom trhu.
     Dané miestne odvetvie zamestnáva na Madeire 134 pracovníkov a na Azorách 90
     pracovníkov. Pestovanie a spracovávanie cukrovej trstiny a ovocia poskytujú na Madeire
     prácu pre približne 1000 rodinných poľnohospodárskych podnikov.
     Udelenie nového povolenia Portugalsku, aby mohlo uplatňovať zníženú sadzbu spotrebnej
     dane v autonómnej oblasti Madeira na tam vyrábaný a spotrebúvaný rum a likéry
     a v autonómnej oblasti Azory na tam vyrábané a spotrebúvané likéry a destiláty, je
     odôvodnené s cieľom zamedziť ohrozeniu rozvoja týchto najvzdialenejších regiónov
     a nenarúša hospodársku súťaž na vnútornom trhu.

     3.      PRÁVNE PRVKY NÁVRHU
     Zhrnutie navrhovaných opatrení
     V navrhovanom rozhodnutí sa Portugalsku povoľuje uplatňovať od 1. júla 2014 do
     31. decembra 2020 zníženú sadzbu spotrebnej dane v autonómnej oblasti Madeira na tam
     vyrábaný a spotrebúvaný rum a likéry a v autonómnej oblasti Azory na tam vyrábané
     a spotrebúvané likéry a destiláty. Táto znížená sadzba môže byť nižšia ako minimálna sadzba
     spotrebnej dane stanovená smernicou 92/84/EHS, ale nie o viac ako 75 % nižšia než je
     štandardná vnútroštátna spotrebná daň z alkoholu.

SK                                                4                                                  SK
 ---pagebreak---      Portugalské orgány musia Komisii do 30. septembra 2017 predložiť priebežnú správu
     s cieľom posúdiť, či dôvody, ktoré odôvodňujú udelenie daňovej výnimky, stále platia a či
     daňové zvýhodnenie, ktoré poskytuje Portugalsko, je aj naďalej primerané.
     Právny základ
     Článok 349 ZFEÚ.
     Zásada subsidiarity
     Podľa článku 349 ZFEÚ je iba Rada oprávnená prijímať osobitné opatrenia v prospech
     najvzdialenejších regiónov s cieľom prispôsobiť v týchto regiónoch uplatňovanie zmlúv
     vrátane spoločných politík z dôvodu existencie pretrvávajúcich znevýhodnení, ktoré majú
     vplyv na hospodársku a sociálnu štruktúru v najvzdialenejších regiónoch.
     Návrh je preto v súlade so zásadou subsidiarity.
     Zásada proporcionality
     Návrh je v súlade so zásadou proporcionality z týchto dôvodov:
     daňové zvýhodnenie je obmedzené na to, čo je potrebné na vyrovnanie dodatočných
     nákladov.
     Výber nástroja
     Navrhovaný nástroj: rozhodnutie Rady
     Iné nástroje by neboli primerané z tohto dôvodu:
     výnimky podľa článku 349 ZFEÚ sú zahrnuté do rozhodnutí Rady.

     4.      VPLYV NA ROZPOČET
     Návrh nemá nijaký vplyv na rozpočet Európskej únie.

SK                                                 5                                             SK
 ---pagebreak---                                                           2014/0064 (CNS)

                                                 Návrh

                                       ROZHODNUTIE RADY,

              ktorým sa Portugalsku povoľuje uplatňovať zníženú sadzbu spotrebnej dane
              v autonómnej oblasti Madeira na tam vyrábaný a spotrebúvaný rum a likéry
         a v autonómnej oblasti Azory na tam vyrábané a spotrebúvané likéry a vínne destiláty

     RADA EURÓPSKEJ ÚNIE,
     so zreteľom na Zmluvu o fungovaní Európskej únie, a najmä na jej článok 349,
     so zreteľom na návrh Európskej komisie,
     po postúpení návrhu legislatívneho aktu národným parlamentom,
     so zreteľom na stanovisko Európskeho parlamentu3,
     konajúc v súlade s mimoriadnym legislatívnym postupom,
     keďže:
     (1)      V rozhodnutí Rady 2009/831/ES z 10. novembra 2009 prijatého na základe článku 299
              ods. 2 Zmluvy o ES (v súčasnosti článok 349 ZFEÚ) sa Portugalsku povoľuje
              uplatňovať zníženú sadzbu spotrebnej dane v autonómnej oblasti Madeira na tam
              vyrábaný a spotrebúvaný rum a likéry a v autonómnej oblasti Azory na tam vyrábané
              a spotrebúvané likéry a destiláty. Táto znížená sadzba môže byť nižšia ako minimálna
              sadzba spotrebnej dane stanovená smernicou 92/84/EHS, ale nie o viac ako 75 %
              nižšia než je štandardná vnútroštátna spotrebná daň z alkoholu.
     (2)      Portugalské orgány 30. júla 2013 požiadali Komisiu, aby predložila návrh rozhodnutia
              Rady, ktorým by sa predĺžilo rozhodnutie Rady 2009/831/ES za rovnakých
              podmienok do 31. decembra 2020. Táto žiadosť bola upravená 19. novembra 2013,
              keď Portugalsko požiadalo o predĺženie rozhodnutia Rady 2009/831/ES o 6 mesiacov
              do 30. júna 2014, aby sa toto rozhodnutie zhodovalo so súčasnými usmerneniami
              o regionálnej pomoci, po ktorých by malo nasledovať nové predĺženie vzťahujúce sa
              na obdobie od 1. júla 2014 do 31. decembra 2020.
     (3)      Udelenie nového povolenia je odôvodnené s cieľom zamedziť ohrozeniu rozvoja
              týchto najvzdialenejších regiónov. Keďže vývoz z týchto regiónov je spojený
              s ťažkosťami, jediným možným odbytišťom týchto výrobkov sú regionálne trhy.
     (4)      V autonómnych oblastiach Madeira a Azory sú suroviny poľnohospodárskeho pôvodu
              drahšie ako za normálnych podmienok výroby, a to v dôsledku malej veľkosti,
              fragmentárnosti a slabej mechanizácie poľnohospodárskych podnikov. Vzhľadom na
              povrch, podnebie, pôdu a remeselnú výrobu je navyše v prípade Madeiry výstup zo
              spracovania cukrovej trstiny menší ako v ostatných najvzdialenejších regiónoch
              Doprava niektorých surovín a obalových materiálov, ktoré nie sú vyrábané na mieste,
              vedie k dodatočným nákladom v porovnaní s dopravou iba konečného výrobku.

     3
              Ú. v. EÚ C , , s. .

SK                                                 6                                                 SK
 ---pagebreak---             V prípade Azor je ostrovná povaha dvojnásobná, keďže samotné ostrovy sú rozložené
            na veľké vzdialenosti. Doprava a montáž zariadení v týchto odľahlých a ostrovných
            regiónoch ďalej zvyšuje dodatočné náklady. To isté platí aj pre určité nevyhnutné
            cesty a zásielky na pevninu. Dodatočné náklady sú takisto nevyhnutné na skladovanie
            hotových výrobkov, pretože miestna spotreba neabsorbuje výstup tak ako vzniká, ale
            je rozložená na celý rok. Jednotkové náklady rôznymi spôsobmi zvyšuje malý objem
            regionálneho trhu, najmä v dôsledku nepriaznivého pomeru medzi fixnými nákladmi
            a výstupom, a to pokiaľ ide o zariadenia aj o náklady potrebné na splnenie
            environmentálnych noriem. Výrobcovia rumu na Madeire musia navyše spracovávať
            odpad pochádzajúci zo spracovania cukrovej trstiny, zatiaľ čo výrobcovia v iných
            oblastiach môžu tieto vedľajšie produkty recyklovať. Dotknutí výrobcovia majú aj
            mimoriadne náklady, ktoré vo všeobecnosti znášajú miestne hospodárstva, najmä
            zvýšené náklady na prácu a na energiu.
     (5)    Podrobné výpočty v správach uvedených v článku 4 rozhodnutia 2009/831/ES
            potvrdzujú, že zníženie sadzby spotrebnej dane o 75 % úplne nevyrovnáva
            znevýhodnenie v rámci hospodárskej súťaže, ktorým čelia destilované alkoholické
            nápoje vyrábané na Madeire a Azorách v dôsledku vyšších nákladov na výrobu
            a uvedenie na trh. Preto by zníženie sadzby spotrebnej dane malo byť naďalej
            povolené na požadovanej úrovni.
     (6)    Podrobné preskúmanie situácie potvrdzuje, že žiadosti Portugalska je potrebné
            vyhovieť s cieľom zabezpečiť zachovanie odvetvia výroby alkoholických nápojov
            v príslušných najvzdialenejších regiónoch.
     (7)    Keďže daňové zvýhodnenie nepresahuje rámec toho, čo je potrebné na vyrovnanie
            dodatočných nákladov, predmetné objemy sú neveľké a daňové zvýhodnenie zostáva
            obmedzené na spotrebu v dotknutých oblastiach, opatrením sa nenarúša celistvosť
            a súlad právneho poriadku Spoločenstva.
     (8)    Malo by sa požadovať predloženie strednodobej správy, aby Komisia mohla posúdiť,
            či sú podmienky odôvodňujúce udelenie takejto výnimky naďalej splnené.
     (9)    Týmto rozhodnutím nie je dotknuté prípadné uplatňovanie článkov 107 a 108 ZFEÚ,
     PRIJAL TOTO ROZHODNUTIE:

                                              Článok 1
     Odchylne od článku 110 zmluvy sa týmto Portugalsku povoľuje uplatňovať v autonómnej
     oblasti Madeira na rum a likéry vyrábané a spotrebúvané lokálne a v autonómnej oblasti
     Azory na likéry a destiláty vyrábané a spotrebúvané lokálne sadzbu spotrebnej dane, ktorá je
     nižšia ako plná sadzba dane z alkoholu stanovená v článku 3 smernice 92/84/EHS.

                                              Článok 2
     Výnimka uvedená v článku 1 sa obmedzuje:
     1. na Madeire
     a) na rum, tak ako je vymedzený v kategórii 1 prílohy II k nariadeniu Európskeho parlamentu
     a Rady (ES) č. 110/2008 z 15. januára 2008 o definovaní, popise, prezentácii, označovaní

SK                                                7                                                 SK
 ---pagebreak---      a ochrane zemepisných označení liehovín4, so zemepisným označením „Rum da Madeira“
     uvedeným v kategórii 1 prílohy III k uvedenému nariadeniu;
     b) na likéry a liehoviny „crème de“ podľa vymedzenia v kategóriách 32 a 33 prílohy II
     k nariadeniu (ES) č. 110/2008 vyrobené z regionálneho ovocia alebo rastlín;
     2. na Azorách
     a) na likéry a liehoviny „crème de“ podľa vymedzenia v kategóriách 32 a 33 prílohy II
     k nariadeniu (ES) č. 110/2008 vyrobené z regionálneho ovocia alebo surovín;
     b) na vínne destiláty alebo destiláty z hroznových výliskov (matolín), ktoré majú znaky
     a vlastnosti vymedzené v kategóriách 4 a 6 prílohy II k nariadeniu (ES) č. 110/2008.

                                               Článok 3
     Znížená sadzba spotrebnej dane uplatniteľnej na výrobky uvedené v článku 1 môže byť nižšia
     ako minimálna sadzba spotrebnej dane z alkoholu stanovená smernicou 92/84/EHS, ale
     nesmie byť nižšia o viac ako 75 % ako štandardná vnútroštátna sadzba spotrebnej dane
     z alkoholu.

                                               Článok 4
     Najneskôr do 30. septembra 2017 predloží Portugalsko Komisii správu, ktorá Komisii umožní
     posúdiť, či dôvody na udelenie zníženej sadzby stále pretrvávajú.

                                               Článok 5
     Toto rozhodnutie sa uplatňuje od 1. júla 2014 do 31. decembra 2020.

                                               Článok 6
     Toto rozhodnutie je určené Portugalskej republike.
     V Bruseli

                                                Za Radu
                                                predseda

     4
            Ú. v. EÚ L 39, 13.2.2008, s. 16.

SK                                                8                                               SK


               EURÓPSKA KOMISIA
            V Bruseli23. 7. 2015
            COM(2015) 356 final
            2015/0156(NLE)
            Návrh
            ROZHODNUTIE RADY,
            ktorým sa stanovuje pozícia, ktorá sa má prijať v mene Európskej únie v Rade pre obchod so službami Svetovej obchodnej organizácie k prijatiu preferencií oznámených členmi WTO, pokiaľ ide o iné služby a iných poskytovateľov služieb z najmenej rozvinutých krajín, než sú uvedení v článku XVI GATS

               DÔVODOVÁ SPRÁVA

               1.KONTEXT NÁVRHU

               Dôvody a ciele návrhu

               Návrh rozhodnutia Rady predstavuje prvý krok pri uplatňovaní výnimky WTO v oblasti služieb pre najmenej rozvinuté krajiny. Výnimka v oblasti služieb
                  1
                umožňuje členom WTO udeliť najmenej rozvinutým krajinám jednostranné preferencie na služby, pričom vyžaduje súhlas Rady pre obchod so službami (CTS) s oznámenými preferenciami udelenými v súvislosti s inými opatreniami, než sú uvedené v článku XVI GATS (Prístup na trh). Navrhovaným rozhodnutím Rady sa stanovuje pozícia, ktorú má v mene Únie prijať Komisia v rámci CTS.

               Navrhované rozhodnutie Rady sa nevzťahuje na žiadne zaobchádzanie, ktoré najmenej rozvinutým krajinám poskytne samotná EÚ, čo by bolo ďalším krokom k sfunkčneniu výnimky. Plánované zaobchádzanie, ktoré sa musí oznámiť CTS a udeliť najmenej rozvinutým krajinám, sa v súčasnosti pripravuje v súlade s prístupom odkonzultovaným s členskými štátmi a oznámeným členom WTO na zasadnutí CTS na vysokej úrovni 5. februára 2015.

               Súlad s existujúcimi ustanoveniami v danej oblasti politiky a s ďalšími politikami Únie

               Na deviatej Konferencii ministrov WTO na Bali sa Európska únia pripojila ku konsenzu o prijatí výnimky v oblasti služieb pre najmenej rozvinuté krajiny. EÚ je odhodlaná podieľať sa na úspechu nadchádzajúcej desiatej konferencie ministrov WTO v decembri 2015 v Nairobi a rozhodne postupovať smerom k dauhaskému kolu rokovaní o rozvoji a k vykonávaniu balíka rozhodnutí z Bali vrátane prvkov, ktoré sa týkajú najmenej rozvinutých krajín. Navrhované rozhodnutie Rady je súčasťou tohto procesu vykonávania na Bali.

               Podporovaním hospodárskeho rozvoja najmenej rozvinutých krajín navrhované prijatie preferencií oznámených ostatnými členmi WTO prispeje k dosiahnutiu cieľov zmluvy, v ktorej sa stanovuje, že EÚ prispeje k harmonickému rozvoju svetového obchodu, vymedzí spoločné politiky na posilnenie udržateľného rozvoja rozvojových krajín
                  2
                a bude ich vykonávať. Toto navrhované prijatie bude viesť aj k uzavretiu časti dauhaských rokovaní o rozvojovom programe venovaných službám.

               2.PRÁVNY ZÁKLAD, SUBSIDIARITA A PROPORCIONALITA

               Právny základ

                  Právnym základom navrhovaných rozhodnutí Rady sú články 91 a 100 a článok 207 ods. 4 prvý pododsek v spojení s článkom 218 ods. 9 Zmluvy o fungovaní Európskej únie (ZFEÚ).

               V článku 218 ods. 9 ZFEÚ sa stanovuje, že ak akt, ktorý má právne účinky, treba prijať v orgáne zriadenom medzinárodnou dohodou, Rada na návrh Komisie alebo vysokej predstaviteľky Únie pre zahraničné veci a bezpečnostnú politiku prijme rozhodnutie, ktorým sa stanovuje pozícia, ktorá sa má prijať v mene Únie, pokiaľ ide o prijatie uvedeného aktu v danom orgáne. Prijatie preferencií oznámených ostatnými členmi WTO spadá do rozsahu pôsobnosti tohto ustanovenia, keďže rozhodnutie prijíma orgán zriadený na základe medzinárodnej dohody (Rada pre obchod so službami), ktorá má vplyv na práva a povinnosti EÚ.

               Plánované preferencie sa týkajú záväzkov v súlade so Všeobecnou dohodou o obchode so službami a môžu sa vzťahovať na všetky sektory služieb vrátane dopravných služieb. Navrhované rozhodnutie preto spadá do rozsahu pôsobnosti článkov 91 a 100 a článku 207 ods. 4 prvého pododseku ZFEÚ.

               3.VPLYV NA ROZPOČET

                  Návrh nemá vplyv na rozpočet.

               4.OSTATNÉ PRVKY

               Plány vykonávania a mechanizmy monitorovania, hodnotenia a predkladania správ

                  Schválenie preferenčného zaobchádzania udeleného najmenej rozvinutým krajinám ostatnými členmi WTO nemá za následok proces vykonávania v EÚ.

               2015/0156 (NLE)

               Návrh

               ROZHODNUTIE RADY,

               ktorým sa stanovuje pozícia, ktorá sa má prijať v mene Európskej únie v Rade pre obchod so službami Svetovej obchodnej organizácie k prijatiu preferencií oznámených členmi WTO, pokiaľ ide o iné služby a iných poskytovateľov služieb z najmenej rozvinutých krajín, než sú uvedení v článku XVI GATS

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej články 91 a 100 a článok 207 ods. 4 prvý pododsek v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)V článku IX Dohody o založení Svetovej obchodnej organizácie (ďalej len „WTO“) sa stanovujú postupy udeľovania výnimiek týkajúcich sa mnohostranných obchodných dohôd uvedených v prílohách 1A, 1B alebo 1C k uvedeným dohodám a v ich prílohách.

               (2)Požadovala sa výnimka, na základe ktorej by členovia WTO mali možnosť udeliť preferenčné zaobchádzanie službám a poskytovateľom služieb z najmenej rozvinutých krajín bez toho, aby sa rovnaké zaobchádzanie s podobnými službami a poskytovateľmi služieb udelilo všetkým ostatným členom WTO prostredníctvom výnimočného vyňatia z povinnosti podľa článku II ods. 1 Všeobecnej dohody o obchode so službami (GATS). Rada prijala pozíciu Únie na podporu výnimky rozhodnutím Rady zo 14. decembra 2011 (2012/8/EÚ).

               (3)V ministerskom rozhodnutí WTO zo 17. decembra 2011, ktorým sa členovia WTO splnomocňujú udeliť takéto preferenčné zaobchádzanie službám a poskytovateľom služieb z najmenej rozvinutých členských krajín na obdobie 15 rokov, sa v odsekoch 1 a 2 stanovuje, že podľa preferenčného zaobchádzania na základe tejto výnimky členovia predložia oznámenie Rade pre obchod so službami (CTS) a že preferenčné zaobchádzanie, pokiaľ ide o uplatňovanie iných opatrení, než sú uvedené v článku XVI GATS, podlieha schváleniu CTS v súlade s jej postupmi.

               (4)Požiadavka na schválenie zo strany CTS so zreteľom na tieto opatrenia bola upravená v odseku 1.3 ministerského rozhodnutia zo 7. decembra 2013.

               (5)Prijatie preferencií udelených ostatnými členmi WTO službám a poskytovateľom služieb z najmenej rozvinutých členských krajín je v záujme rozvojových cieľov Európskej únie a vedie k uzavretiu časti dauhaských rokovaní o rozvojovom programe venovaných službám.

               (6)Preto je vhodné stanoviť pozíciu, ktorú má Únia zaujať v rámci CTS s cieľom schváliť preferenčné zaobchádzanie udelené členmi WTO v súvislosti s inými opatreniami, než sú uvedené v článku XVI dohody GATS,

               PRIJALA TOTO ROZHODNUTIE:

               Článok 1

               Pozícia Únie v Rade pre obchod so službami WTO má podporiť schválenie preferenčného zaobchádzania udeleného členmi WTO službám a poskytovateľom služieb z najmenej rozvinutých krajín, pokiaľ ide o uplatňovanie iných opatrení, než sú uvedené v článku XVI GATS („Prístup na trh“), v súlade s ministerským rozhodnutím WTO zo 7. decembra 2013 (WT/L/918).

               Túto pozíciu vyjadrí Európska komisia.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     Predseda

                     [...]

                     (1)
                  Výnimky sú povolenia udelené Generálnou radou/Konferenciou ministrov WTO na dočasné vyňatie z určitých povinností voči WTO, ktoré sa inak uplatňujú.

                     (2)
                  Články 205 a 206 ZFEÚ a článok 21 Zmluvy o EÚ.


Dôležité právne oznámenie

|

52008PC0624

Návrh rozhodnutie Rady, ktorým sa stanovujú finančné príspevky, ktoré majú uhradiť členské štáty prispievajúce do Európskeho rozvojového fondu (3. splátka za rok 2008)  /* KOM/2008/0624 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 8.10.2008KOM(2008) 624 v konečnom zneníNávrhROZHODNUTIE RADY,ktorým sa stanovujú finančné príspevky, ktoré majú uhradiť členské štáty prispievajúce do Európskeho rozvojového fondu (3. splátka za rok 2008)(predložená Komisiou)DÔVODOVÁ SPRÁVAOd nadobudnutia účinnosti nariadenia o rozpočtových pravidlách 9. ERF Rada na základe návrhu Komisie rozhoduje o každej z troch splátok príspevkov, ktoré majú uhradiť členské štáty prispievajúce do ERF (článok 38 nariadenia o rozpočtových pravidlách). Príspevky, ktoré v rámci nástrojov 9. a 10. ERF spravuje EIB (Európska investičná banka), členské štáty uhrádzajú priamo EIB. Príspevky v rámci iných nástrojov uhrádzajú Komisii.V článku 157 nariadenia o rozpočtových pravidlách 10. ERF sa ustanovuje, že postup týkajúci sa príspevkov, ktoré majú členské štáty uhradiť za rok 2008, sa riadi článkom 38 nariadenia o rozpočtových pravidlách 9. ERF.V súlade s článkom 121 nariadenia o rozpočtových pravidlách 9. ERF Európska investičná banka oznámila Komisii svoje aktualizované prognózy záväzkov a platieb vo vzťahu k nástrojom, ktoré spravuje.Tento návrh sa týka tretej splátky príspevkov za rozpočtový rok 2008. V súlade s článkom 38 ods. 2 nariadenia o rozpočtových pravidlách 9. ERF je harmonogram tejto splátky takýto: 1) Komisia predloží návrh 10. októbra, 2) Rada sa k tejto splátke vyjadrí najneskôr do 21 kalendárnych dní od predloženia návrhu Komisiou, 3) členské štáty uhradia príspevky splatné v rámci tejto splátky najneskôr do 21 kalendárnych dní od dátumu, kedy im bolo rozhodnutie Rady oznámené.Na záver je potrebné pripomenúť, že v článku 40 ods. 4 nariadenia o rozpočtových pravidlách 9. ERF sa ustanovuje, že v prípade, že nedôjde k úhrade splatných príspevkov v stanovených termínoch, príslušný členský štát bude musieť uhradiť úroky z neuhradenej sumy v súlade s podmienkami vymedzenými v tom istom článku.NávrhROZHODNUTIE RADY,ktorým sa stanovujú finančné príspevky, ktoré majú uhradiť členské štáty prispievajúce do Európskeho rozvojového fondu (3. splátka za rok 2008)RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou (Benin) 23. júna 2000[1] a revidovanú v Luxemburgu (Luxemburské veľkovojvodstvo) 25. júna 2005[2],so zreteľom na vnútornú dohodu medzi zástupcami členských štátov zasadajúcich v Rade o financovaní a správe pomoci Spoločenstva podľa finančného protokolu k Dohode o partnerstve medzi štátmi africkej, karibskej a tichomorskej oblasti a Európskym spoločenstvom a jeho členskými štátmi podpísanej v Cotonou (Benin) 23. júna 2000 a o rozdelení finančnej pomoci pre zámorské krajiny a teritóriá, na ktoré sa vzťahuje časť 4 Zmluvy o ES[3], a najmä jej článok 10 ods. 1,so zreteľom na vnútornú dohodu medzi zástupcami vlád členských štátov, ktorí sa zišli na zasadnutí Rady, o financovaní pomoci Spoločenstva na základe viacročného finančného rámca na obdobie rokov 2008 – 2013 v súlade s Dohodou o partnerstve AKT – ES, a o poskytnutí finančnej pomoci zámorským krajinám a územiam, na ktoré sa vzťahuje časť 4 Zmluvy o ES[4], a najmä na jej článok 7,so zreteľom na nariadenie o rozpočtových pravidlách z 27. marca 2003, ktoré sa vzťahujú na 9. Európsky rozvojový fond[5], ďalej len „nariadenie o rozpočtových pravidlách 9. ERF“, a najmä na jeho článok 38 ods. 1 a 2 tretiu odrážku,so zreteľom na nariadenie o rozpočtových pravidlách z 18 februára 2008, ktoré sa vzťahujú na 10. Európsky rozvojový fond[6], ďalej len „nariadenie o rozpočtových pravidlách 10. ERF“, a najmä na jeho článok 157,so zreteľom na návrh Komisie[7],keďže:(1) V článku 157 nariadenia o rozpočtových pravidlách 10. ERF sa ustanovuje, že postup týkajúci sa príspevkov, ktoré majú členské štáty uhradiť za rok 2008 sa prakticky naďalej riadi nariadením o rozpočtových pravidlách 9. ERF.(2) Dňa 14. októbra 2007 Komisia oznámila Rade výkaz platieb, ktoré sa majú zrealizovať v rozpočtovom roku 2008, ako aj harmonogram výziev na úhradu príspevkov. Dňa 20. októbra 2007 Rada prijala rozhodnutie, ktorým sa na rozpočtový rok 2008 stanovuje harmonogram výziev na úhradu príspevkov členských štátov do 9. Európskeho rozvojového fondu[8].(3) Dňa 20. decembra 2007 Rada zároveň prijala rozhodnutie, v ktorom sa stanovujú finančné príspevky členských štátov do ERF splatné v rámci prvej splátky za rok 2008[9]. Dňa 8. júla 2008 Rada prijala rozhodnutie, v ktorom sa stanovujú finančné príspevky v rámci druhej splátky[10].(4) V súlade s článkom 121 prvou zarážkou nariadenia o rozpočtových pravidlách 9. ERF Európska investičná banka oznámila Komisii aktualizované prognózy záväzkov a platieb, ktoré sa jej týkajú.PRIJALA TOTO ROZHODNUTIE:Článok 1Príspevky, ktoré uhrádzajú členské štáty Komisii a Európskej investičnej banke v rámci tretej splátky za rok 2008, sú uvedené v tabuľke v prílohe.Článok 2Toto rozhodnutie nadobúda účinnosť dňom jeho prijatia.Článok 3Toto rozhodnutie je určené členským štátom, ktoré prispievajú do 9. ERF.V BruseliZa RadupredsedaPRÍLOHAPríspevky v rámci tretej splátky za rok 2008 (v EUR)ŠTÁT | k úhrade Európskej investičnej banke | k úhrade Komisii |NEMECKO | 0 | 85 264 000 |BELGICKO | 0 | 14 308 000 |DÁNSKO | 0 | 7 811 000 |ŠPANIELSKO | 0 | 21 316 000 |FRANCÚZSKO | 0 | 88 695 000 |GRÉCKO | 0 | 4 562 500 |ÍRSKO | 0 | 2 263 000 |TALIANSKO | 0 | 45 771 000 |LUXEMBURSKO | 0 | 1 058 500 |HOLANDSKO | 0 | 19 053 000 |PORTUGALSKO | 0 | 3 540 500 |SPOJENÉ KRÁĽOVSTVO | 0 | 46 318 500 |RAKÚSKO | 0 | 9 672 500 |FÍNSKO | 0 | 5 402 000 |ŠVÉDSKO | 0 | 9 964 500 |SPOLU | 0 | 365 000 000 |[1] Ú. v. ES L 317, 15.12.2000, s. 3.[2] Ú. v. EÚ L 209, 11.8.2005, s. 27.[3] Ú. v. ES L 317, 15.12.2000, s. 355.[4] Ú. v. EÚ L 247, 9.9.2006, s. 32.[5] Ú. v. EÚ L 83, 1.4.2003, s. 1.[6] Ú. v. EÚ L 78, 19.3.2008, s. 1.[7] Ú. v. EÚ C ... z ..., s. ...[8] Dokument 15986/07.[9] Dokument 15990/07.[10] Dokument 11132/08.


				|

		52014PC0626

			Návrh VYKONÁVACIE ROZHODNUTIE RADY, ktorým sa Lotyšská republika oprávňuje uplatňovať opatrenie odchyľujúce sa od článku 287 smernice 2006/112/ES o spoločnom systéme dane z pridanej hodnoty /* COM/2014/0626 final - 2014/0290 (NLE) */

			   	DÔVODOVÁ SPRÁVA
1.           KONTEXT NÁVRHU
Podľa článku 395 ods. 1 smernice
2006/112/ES z 28. novembra 2006 o spoločnom systéme dane z pridanej
hodnoty (ďalej len „smernica o DPH“) môže Rada, ktorá koná
jednomyseľne na návrh Komisie, oprávniť ktorýkoľvek členský
štát, aby zaviedol osobitné opatrenia odchyľujúce sa od danej smernice na
zjednodušenie výberu DPH alebo na zamedzenie určitým daňovým únikom
alebo vyhýbaniu sa dani.
Lotyšsko požiadalo listom, ktorý Komisia
zaevidovala 1. júla 2014, o oprávnenie oslobodiť od dane zdaniteľné
osoby, ktorých ročný obrat nepresahuje 50 000 EUR. O žiadosti predloženej
Lotyšskom Komisia v súlade s článkom 395 ods. 2 smernice o DPH informovala
ostatné členské štáty listom zo 7. augusta 2014. Listom z 11. augusta
2014 Komisia oznámila Lotyšsku, že má všetky informácie potrebné na posúdenie
danej žiadosti.
Všeobecný kontext
Podľa kapitoly 1 hlavy XII smernice o DPH
sa členským štátom umožňuje, aby uplatnili osobitné úpravy pre malé
podniky vrátane možnosti oslobodiť od dane zdaniteľné osoby, ktorých
ročný obrat nepresahuje istú sumu. Toto oslobodenie znamená, že
zdaniteľná osoba nemusí účtovať DPH na svoje dodávky,
a teda si nemôže odpočítať DPH na svojich vstupoch.
Lotyšsku bola takáto výnimka udelená prvýkrát
vykonávacím rozhodnutím Rady 2010/584/EÚ[1],
ktorého účinnosť sa skončila 31. decembra 2013. Toto opatrenie
sa od hlavy XII smernice o DPH odchyľovalo len do tej miery, že prah
ročného obratu zdaniteľných osôb v rámci osobitného režimu bol
vyšší než ten, ktorý má Lotyšsko oprávnenie uplatňovať na základe
článku 287 ods. 10 smernice o DPH, konkrétne 17 200 EUR.
Na základe tejto skúsenosti Lotyšsko teraz
opätovne požiadalo o oprávnenie uplatňovať toto opatrenie, ktoré by
bolo tak či tak pre zdaniteľné osoby nepovinné.
Z informácií od Lotyšska vyplýva, že vplyv
opatrenia na príjem plynúci z dane vybranej v štádiu konečnej
spotreby je zanedbateľný.
Preto sa navrhuje umožniť odchýlku na
obmedzené obdobie do 31. decembra 2017.
Existujúce ustanovenia v oblasti návrhu
Podobné odchýlky sa umožnili iným
členským štátom.
Súlad s ostatnými politikami
a cieľmi Únie
Opatrenie je v súlade s cieľmi Únie pre
malé podniky, ako sa uvádzajú v oznámení Komisie „Najskôr myslieť v malom“
– Iniciatíva „Small Business Act“ pre Európu [KOM(2008) 394 z 25. júna
2008].
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENÍ VPLYVU
Konzultácie so zainteresovanými stranami
Neuplatňuje sa.
Získavanie a využívanie expertízy
Externá expertíza nebola potrebná.
Posúdenie vplyvu
Cieľom rozhodnutia je poskytnutie
zjednodušujúceho opatrenia, ktorým sa odstránia mnohé povinnosti spojené s DPH
v prípade podnikov, ktorých ročný obrat nepresahuje určitý strop.
Vzhľadom na úzky rozsah pôsobnosti danej
odchýlky a na jej dočasné uplatňovanie bude jej pôsobnosť
v každom prípade obmedzená.
3.           PRÁVNE PRVKY NÁVRHU
Zhrnutie navrhovaného opatrenia
Oprávnenie pre Lotyšsko uplatňovať
opatrenie odchyľujúce sa od smernice o DPH, pokiaľ ide o
uplatňovanie zjednodušujúceho opatrenia pre podniky, ktorých ročný
obrat nepresahuje 50 000 EUR.
Právny základ
Článok 395 smernice o DPH.
Zásada subsidiarity
Vzhľadom na ustanovenie smernice o DPH,
na ktorom je návrh založený, patrí návrh do výlučnej právomoci Únie.
Zásada subsidiarity sa preto neuplatňuje.
Zásada proporcionality
Návrh je v súlade so zásadou proporcionality z
týchto dôvodov:
Toto rozhodnutie sa týka udelenia oprávnenia
členskému štátu na základe jeho vlastnej žiadosti a nestanovuje sa ním
žiadna povinnosť.
Vzhľadom na obmedzený rozsah výnimky,
osobitné opatrenie je úmerné sledovanému cieľu.
Výber nástrojov
Navrhovaný nástroj: vykonávacie rozhodnutie
Rady.
Iné prostriedky by neboli primerané z týchto
dôvodov:
Podľa článku 395 smernice o DPH je
výnimka zo spoločných pravidiel o DPH možná iba na základe oprávnenia Rady
konajúcej jednomyseľne na návrh Komisie. Vykonávacie rozhodnutie Rady je
jediný primeraný nástroj, keďže môže byť určené jednému
členskému štátu.
4.           VPLYV NA ROZPOČET
Návrh nemá vplyv na rozpočet Únie,
pretože Lotyšsko vykoná výpočet kompenzácie v súlade s článkom 6
nariadenia Rady (EHS, EURATOM) č. 1553/89.
5.           NEPOVINNÉ PRVKY
Návrh je časovo ohraničený.
2014/0290 (NLE)
Návrh
VYKONÁVACIE ROZHODNUTIE RADY,
ktorým sa Lotyšská republika oprávňuje uplatňovať
opatrenie odchyľujúce sa od článku 287 smernice 2006/112/ES o spoločnom
systéme dane z pridanej hodnoty
RADA EURÓPSKEJ ÚNIE,
so zreteľom na Zmluvu o fungovaní
Európskej únie,
so zreteľom na smernicu Rady 2006/112/ES
z 28. novembra 2006 o spoločnom systéme dane z pridanej
hodnoty[2],
ďalej len „smernica o DPH“, a najmä na jej článok 395
ods. 1,
so zreteľom na návrh Európskej komisie,
keďže:
(1)       Lotyšská republika požiadala
listom, ktorý Komisia zaevidovala 1. júla 2014, o oprávnenie zaviesť
opatrenie odchyľujúce sa od článku 287 ods. 10 smernice
o DPH s cieľom oslobodiť od dane určité
zdaniteľné osoby, ktorých ročný obrat nepresahuje
50 000 EUR. Na základe tohto opatrenia by uvedené zdaniteľné
osoby boli oslobodené od určitých alebo všetkých povinností súvisiacich s
daňou z pridanej hodnoty (DPH) uvedených v kapitolách 2 až 6 hlavy XI
smernice o DPH. Lotyšská republika bola oprávnená uplatňovať takéto
opatrenie už na základe vykonávacieho rozhodnutia Rady 2010/584/EÚ[3], ktorého
účinnosť sa skončila 31. decembra 2013.
(2)       Komisia informovala o
žiadosti Lotyšska ostatné členské štáty listom zo 7. augusta 2014. Listom
z 11. augusta 2014 Komisia oznámila Lotyšsku, že má všetky informácie potrebné
na posúdenie danej žiadosti.
(3)       Členské štáty majú
možnosť využívať osobitný režim pre malé podniky podľa hlavy XII
smernice o DPH. Toto opatrenie sa od hlavy XII smernice o DPH
odchyľuje len do tej miery, že prah ročného obratu zdaniteľných
osôb v rámci osobitného režimu je vyšší než ten, ktorý je Lotyšsko oprávnené
uplatňovať na základe článku 287 ods. 10 smernice
o DPH, konkrétne 17 200 EUR.
(4)       Vyšší prah pre osobitný režim
je zjednodušujúcim opatrením a môže podstatne znížiť povinnosti
najmenších podnikov súvisiace s DPH, pričom daný osobitný režim je
pre zdaniteľné osoby dobrovoľný a podniky sa môžu rozhodnúť
pre bežný režim DPH.
(5)       Podľa informácií
poskytnutých Lotyšskom bude mať táto odchýlka len zanedbateľný vplyv
na celkovú sumu príjmu plynúceho z dane vybranej v štádiu konečnej
spotreby.
(6)       Odchýlka nemá žiadny vplyv na
vlastné zdroje Únie pochádzajúce z dane z pridanej hodnoty,
PRIJALA TOTO ROZHODNUTIE:
Článok 1
Odchylne od článku 287 ods. 10 smernice
2006/112/ES sa Lotyšská republika oprávňuje oslobodiť od DPH
zdaniteľné osoby, ktorých ročný obrat nepresahuje
50 000 EUR.
Článok 2
Toto rozhodnutie sa uplatňuje do 31.
decembra 2017.
Článok 3
Toto rozhodnutie je určené Lotyšskej
republike.
V Bruseli
                                                                       Za
Radu
                                                                       predseda
[1]               Ú. v. EÚ L 256, 30.9.2010, s. 29.
[2]               Ú. v. EÚ L 347, 11.12.2006, s. 1.
[3]               Ú. v. EÚ L 256, 30.9.2010, s. 29.